cyanic-selkie/wikianc huggingface dataset:
முகலாயப் பேரரசு
ஏவுகணையியல் மற்றும் வெடிபொருட்கள்
அக்பர் தான் பதினாறாம் நூற்றாண்டில், சன்பால் யுத்தத்தில், குறிப்பாக போர் யானைப் படைகளுக்கு எதிராக உலோக உருளைகளை கொண்ட பான்ஸ் என்ற ஏவூர்திகளை முதன் முதலில் பயன்படுத்தினார் 1657 இல் பிடார் முற்றுகையின் போது முகலாய இராணுவம் படைவாணங்களை பயன்படுத்தியது. மதில் சுவர்களில் ஏறும் போது இளவரசன் அவுரங்கசீப்பின் படைகள் படைவாணங்கள் மற்றும் கையெறி குண்டுகளை பயன்படுத்தின. சிதி மர்ஜான் அவரது பெரிய வெடிமருந்து கிடங்கை ஒரு படைவாணம் தாக்கியபோது படுகாயம் அடைந்தார். 27 நாட்கள் கடுமையான யுத்தத்திற்குப் பிறகு வெற்றிகரமான முகலாயர்களால் பிடார் கைப்பற்றப்பட்டது.
கிரேக்க நெருப்பு மற்றும் வெடிமருந்து ஆகியவற்றின் ஒரு வரலாறு என்ற புத்தகத்தில் ஜேம்ஸ் ரிடிக் பர்டிங்டன் இந்திய படைவாணங்கள் மற்றும் நில கண்ணிவெடிகளை பற்றி பின்வருமாறு குறிப்பிடுகிறார்:
"ஐரோப்பாவில் அவை பயன்படுத்தப்படுவதற்கு முன்னர் இந்திய போர் படைவாணங்கள் வல்லமை மிக்க ஆயுதங்களாக இருந்தன. அவை மூங்கில் கம்புகளையும், படைவாணத்தின் உடல்பாகமானது கம்புகளுடன் கட்டப்பட்டு, நுனியில் இரும்பு நுனிகள் பொருத்தப்பட்டிருக்கும். அவை இலக்கு மீது குறி வைக்கப்பட்டு திரியை பற்ற வைப்பதன் மூலம் பறக்கவிடப்படும். ஆனால் அவற்றின் பயணப்பாதையானது ஒழுங்கற்றதாகவே இருந்தது. கண்ணிவெடிகள் மற்றும் அவற்றுக்கு எதிரான வெடிமருந்துகளை பயன்படுத்துவது என்பது அக்பர் மற்றும் ஜஹாங்கிர் காலத்திலேயே இருந்துள்ளது."
பிற்காலத்தில் முகலாய படைவாணங்களின் மேம்படுத்தப்பட்ட வடிவமான மைசூர் படைவாணங்களை செஞ்சிக் கோட்டை முற்றுகையின் போது ஆற்காடு நவாபின் சந்ததியினர் பயன்படுத்தினர். புடிகோட்டில் கான்ஸ்டபிளாக இருந்த ஹைதர் அலியின் தந்தை ஃபடா முகம்மது ஆற்காடு நவாபிற்காக 50 படைவாண மனிதர்களை (குஷூன்) கொண்ட ஒரு படைக்கு தலைமை தாங்கினார். படைவாணங்களின் முக்கியத்துவத்தை ஐதர் அலி உணர்ந்திருந்தார். எனவே முன்னேற்றப்படுத்தப்பட்ட உலோக உருளைகளைக் கொண்ட படைவாணங்களை அறிமுகப்படுத்தினார். இரண்டாவது ஆங்கிலேய மைசூர் யுத்தத்தின்போது இந்த படைவாணங்கள் மைசூர் சுல்தானகத்திற்கு மிகவும் உதவிகரமாக இருந்தன. குறிப்பாக பொல்லிலூர் யுத்தத்தின் போது இவை உதவிகரமாக இருந்தன. கான்கிரீவ் படைவாணமானது மைசூர் படைவாணங்களை அடிப்படையாக கொண்டதாகும். இந்த கான்கிரீவ் படைவாணங்களை தான் பிரிட்டன், பிரான்சுக்கு எதிரான நெப்போலிய போர்களின் போதும், ஐக்கிய அமெரிக்காவுக்கு எதிரான 1812 ஆம் ஆண்டு போரின் போதும் பயன்படுத்தியது.
வானியல்
முகலாய வானியலாளர்கள் தத்துவார்த்த வானியலுக்கு சிறிதளவே முக்கியத்துவம் அளித்தது போல் தோன்றினாலும், அவர்கள் கண்காணிப்பு வானியலில் முன்னேற்றம் அடைந்திருந்தனர். அவர்கள் கிட்டத்தட்ட நூறு ஜீஜ் ஆராய்ச்சி கட்டுரைகளை எழுதினர். ஹூமாயூன் தனக்கெனவே ஒரு ஆய்வு மையத்தை கட்டினார். ஜஹாங்கீர் மற்றும் ஷாஜகான் ஆய்வு மையங்களை கட்டும் எண்ணத்தில் இருந்தனர். ஆனால் அவர்களால் இயலவில்லை. முகலாய ஆய்வு மையங்களில் பயன்படுத்தப்பட்ட வானியல் கருவிகள் மற்றும் கண்காணிப்பு நுட்பங்கள் பெரும்பாலும் இஸ்லாமிய வானியலிருந்து பெறப்பட்டவையாகும். 17 ஆம் நூற்றாண்டில் முகலாய பேரரசானது இஸ்லாமிய மற்றும் இந்து வானியலுக்கு இடையில் இருந்த ஒரு தொகுப்பை கண்டது. முகலாயப் பேரரசில் இஸ்லாமிய கண்காணிப்பு உபகரணங்கள் இந்து கணக்கீட்டு நுட்பங்களுடன் இணைத்து பயன்படுத்தப்பட்டன.
முகலாயப் பேரரசின் வீழ்ச்சியின் போது இந்து அரசரான ஆம்பரின் இரண்டாம் ஜெய் சிங் முகலாய வானியலை தொடர்ந்து நடத்தினார். 18ம் நூற்றாண்டின் ஆரம்பத்தில் அவர் உலுக் பெக்கின் சமர்கண்ட் ஆய்வு மையத்திற்கு போட்டியாக எந்திரா மந்திர்கள் என்று அழைக்கப்பட்ட பல்வேறு பெரிய ஆய்வகங்களை கட்டினார். இந்து சித்தாந்தங்களில் இருந்த ஆரம்பகால இந்து கணக்கீடுகள் மற்றும் ஜீஜ்-இ-சுல்தானியில் இருந்த இஸ்லாமிய கண்காணிப்பு முறைகளை முன்னேற்றுவதற்காக அவர் இந்த ஆய்வகங்களை கட்டினார். அவர் பயன்படுத்திய உபகரணங்களானவை அதிகமான இஸ்லாமிய வானியல் தாக்கத்தையும், கணக்கீட்டு நுட்பங்களானவை அதிகமான இந்து வானியல் தாக்கத்தையும் கொண்டிருந்தன.
வேதியியல்
சேக் டீன் முகமது பெரும்பாலான முகலாய வேதியியலை கற்றிருந்தார். சாம்பு தயாரிக்க தேவைப்படும் பல்வேறு நீர்க்காரம் மற்றும் சோப்புகளை தயாரிப்பதற்கான நுட்பங்களை அறிந்து இருந்தார். மேலும் இவர் ஒரு குறிப்பிடத்தகுந்த எழுத்தாளர் ஆவார். இவர் முகலாயப் பேரரசர் இரண்டாம் ஷா ஆலமை பற்றி விளக்கியுள்ளார். அலகாபாத் மற்றும் தில்லி நகரங்களை பற்றியும் பல்வேறு விவரங்களுடன் இவர் எழுதியுள்ளார். முகலாயப் பேரரசின் பெருமைகளைப் பற்றியும் இவர் எழுதியுள்ளார்.
பிரிட்டனின் அரசர்களான நான்காம் ஜார்ஜ் மற்றும் நான்காம் வில்லியம் ஆகிய இருவருக்குமே சாம்பு ஆலோசகராக சேக் டீன் முகமது நியமிக்கப்பட்டார்.
உலோகவியல்
முகலாய இந்தியாவில் தயாரிக்கப்பட்ட மிக முக்கியமான வானியல் உபகரணங்களில் ஒன்றானது இசைவான வான பூகோளம் ஆகும். இது காஷ்மீரில் ஹிஜ்ரி வருடம் 998 இல் (கி. பி. 1589–90) அலி கஷ்மிரி இபின் லுக்மனால் உருவாக்கப்பட்டது. முகலாயப் பேரரசின் காலத்தின்போது லாகூர் மற்றும் காஷ்மீரில் பிற்காலத்தில் இதேபோன்ற 20 பூகோளங்கள் தயாரிக்கப்பட்டன. இந்தப் பூகோளங்கள் 1980களில் மீண்டும் கண்டெடுக்கப்படுவதற்கு முன்னர் இசைவான அமைப்புடைய உலக பூகோளங்களை தயாரிப்பது என்பது தொழில்நுட்ப ரீதியாக இயலாத காரியம் என நவீன உலோகவியலாளர்கள் நம்பினர்.
வெளி இணைப்புகள்
பகுப்பு:முன்னாள் பேரரசுகள் பகுப்பு:ஆப்கானித்தானின் வரலாறு பகுப்பு:வங்காளதேச வரலாறு பகுப்பு:இந்திய வரலாறு பகுப்பு:பாக்கித்தான் வரலாறு
வீரசோழபுரம் மாணிக்கநாச்சியார் கோயில்
வீரசோழபுரம் மாணிக்கநாச்சியார் கோயில் தமிழ்நாட்டில் அரியலூர் மாவட்டம், வீரசோழபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வெள்ளையம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிந்தியர்
சிந்தியர் (Chindians) எனப்படுவோர் இந்தியா, சீனா ஆகிய இரண்டு பின்புலங்களையும் கொண்டோர் ஆவர். அதாவது சீன இந்தியக் கலப்பினக் குழந்தைகள் சிந்தியர்கள் ஆவர். பெரும்பாலும் இத்தகைய கலப்பினத் திருமணங்கள் மலேசியா, சிங்கப்பூரில் அதிகமாக நடைபெறுகின்றன.
19ஆம் நூற்றாண்டில் கணிசமான அளவிற்கு சீனர்களும் இந்தியர்களும் மலேசியா, சிங்கப்பூருக்கு குடியேறினார்கள். அவர்களுக்குள் கலப்புத் திருமணங்கள் பரவலாக நடைபெற்றன.
சிந்தியர்கள் சிங்கப்பூர், மலேசியா மட்டுமின்றி, இந்தியா, ஹாங்காங், மொரீசியஸ், பிலிப்பைன்ஸ், கயானா, ஜமைக்கா, திரினிடாட்டும் டொபாகோவும், இலங்கை ஆகிய நாடுகளிலும் குறிப்பிடத் தகுந்த அளவில் வாழ்கின்றனர்.
தெற்காசியாவில் சிந்தியர்கள்
சிங்கப்பூரில் மட்டும் ஏறத்தாழ 60,000 சிந்தியர்கள் வசிப்பதாக உத்தேசிக்கப்படுகிறது சிங்கப்பூரில் மட்டுமே சிந்தியர்கள் தங்கள் அடையாள அட்டையில் சீன மற்றும் இந்திய இனம் என்ற இரட்டை இன அடையாளங்களைத் தெரிவிக்க அனுமதிக்கப்படுகின்றனர்.
இந்தியப் பின்புலம் என்பது இந்தியர் மட்டுமின்றி, தெற்காசிய வம்சாவழியினரையும் சேர்த்தே குறிக்கிறது. பெரும்பாலான சிந்தியர்களுக்கு மாண்டரின் சீனமும், தமிழுமே முதல்மொழிகள். பிற இந்திய, சீன மொழிகளும் சிறுபான்மையினரால் பேசப்படுகின்றன. வழக்கமாக ஆங்கிலமே வீட்டின் பொது மொழியாக இருக்கும்.
மலேசிய அரசு சிந்தியர்களுக்கு தந்தைவழி இனத்தையே அடையாளமாக எடுத்துக் கொள்கிறது. பெரும்பாலும் ஆண்கள் இந்திய (தமிழ்) வம்சாவளியினர் ஆவர். பிரபலமான சிந்தியர்கள் ஜுவாலா கட்டா, நிகோல் டேவிட், பெர்னார்டு சந்திரன், ஜெசிந்தா அபிசேகனாதன், இந்திராணி ராஜா ஆவர்.
வாழ்க்கை முறை
இவர்களில் பெரும்பான்மையினர் சிங்கப்பூரிலேயே வசிக்கின்றனர். இன ஒற்றுமை காணப்படும் சிங்கப்பூரில் தங்கள் பிள்ளை எந்த மொழியைப் படித்தாலும் பெற்றோர்கள் பிரச்சனையாக எடுத்துக்கொள்வதில்லை. பெரும்பாலானோர் சீன மொழியைப் படிப்பதாகக் கூறப்படுகிறது.
பல குடும்பங்களில் பிள்ளைகள் இந்திய, சீனப் பண்பாடுகள் இரண்டிலும் ஆர்வம் காட்டுகின்றனர். தங்கள் கலப்பினப் பின்புலத்தைப் பற்றி அதிகம் சிந்திப்பதில்லை என்றும் கூறுகின்றனர்,
மேற்கோள்கள்
பகுப்பு:மலேசிய மக்கள் பகுப்பு:சிங்கப்பூர் இனக்குழுக்கள்
வண்ணத்தர்
வண்ணத்தர் என்ற சொல் பல்வேறு மனப்பாங்குகளை உடையவர் என்னும் பொருளில் நீதி நூல் ஒன்றில் காணப்படுகிறது. நிலத்தின் தன்மைக்கு ஏற்பப் பறவைகளின் வண்ணங்கள் வேறுபடுவது போல, குலத்துக்குக் குலம் மக்களின் மனப்பாங்கு மாறுபடும் என அது சுட்டுகிறது.
அடிக்குறிப்பு
பகுப்பு:சொல்விளக்கம்
1642
1642 (MDCXLII) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.
வேம்பதி சின்ன சத்யம்
வேம்பதி சின்ன சத்யம் (Vempati Chinna Satyam) (15 அக்டோபர் 1929 - 29 சூலை 2012) ஒரு இந்திய நடனக் கலைஞரும், குச்சிப்புடி நடன வடிவத்தின் குருவுமாவார்.
சின்ன சத்யம் ஆந்திராவின் குச்சிப்புடி என்ற இடத்தில் பிறந்தார். இவருக்கு வேதாந்தம் இலட்சுமி நாராயண சாத்திரி என்பவர் கற்பித்தார். பின்னர் இவர் சிறீ ததேபள்ளி பேரையா சாத்திரியிடமிருந்து கற்றுக்கொண்டதன் மூலம் தனது கலையைச் செம்மைப்படுத்தினார். பின்னர் இவரது மூத்த சகோதரர் வேம்பதி பெத்த சத்யம் அவர்களால் வெளிப்பாடுகளில் பயிற்சி பெற்றார். இந்த பாணியிலான நடனத்தின் நுணுக்கங்களை இவர் கற்றுக்கொண்டதால், குச்சிப்புடி நடன வடிவத்தை உலகம் முழுவதும் பிரபலப்படுத்துவதில் இவர் வெற்றி பெற்றார். இவர் 29 சூலை 2012 அன்று தனது 83 வயதில் முதுமை தொடர்பான பிரச்சினைகளால் இறந்தார்.
நடனம்
சின்ன சத்யம் குச்சிப்புடியை பதப்படுத்தி, முறைப்படுத்தினார். இது இன்னும் பாரம்பரிய அடிப்படையை அளித்தது. இவர் கலை வடிவத்தை செம்மைப்படுத்தினார். அதை நாட்டிய சாத்திரத்தின் தரத்திற்கு நெருக்கமாக கொண்டு வந்து அதற்கு ஒரு புதிய முன்னோக்கைக் கொடுத்து, புதிய கூறுகளை அறிமுகப்படுத்தினார்.
குச்சிப்புடி கலை அகாதமி
சின்ன சத்யம் 1963 இல் சென்னையில் குச்சிப்புடி கலை அகாதமியைத் தொடங்கினார். 180க்கும் மேற்பட்ட தனி உருப்படிகளும், 15 நடன நாடகங்களும் இசையமைத்து நடனமாடினார். இந்த தனி உருப்படிகள் மற்றும் நாடகங்கள் இந்தியாவிலும் வெளிநாட்டிலும் அரங்கேற்றப்பட்டுள்ளன. இவர் சிறீ கிருட்டிண பாரிஜாதம் என்ற தனது முதல் நடன நாடகத்தை அதே காலகட்டத்தில் இயற்றினார். அதைத் தொடர்ந்து மற்றொரு வெற்றியான சீர சாகரா மதனம் என்பதில் முக்கிய கதாபாத்திரத்தில் நடித்தார். இதில்சிவபெருமானின் சித்தரிப்பும், இவரது நடன அமைப்பும் நல்ல வரவேற்பைப் பெற்றது.
விருதுகளும் கௌரவங்களும்
"மும்பையின் சங்கீத் பீடம்", "திருமலை திருப்பதி தேவஸ்தானத்தின் ஆஸ்தான நாடியாச்சார்யா", சென்னை, மியூசிக் அகாடமியின் டி.டி.கே நினைவு விருது, "வால்டேரின் நாட்டிய கலாசாகரா", "இராஜா-இலட்சுமி விருது", ஆந்திரப் பல்கலைக்கழகத்திடமிருந்து "கலாப்பிரபூர்ணா", "குண்டூரின் நாட்டிய கலா பூசண்", "ஐதராபாத்தின் பாரத கலாப்பிரபூர்ணா", சிறீ வெங்கடேசுவரா பல்கலைக்கழகத்தின் கௌரவ முனைவர், "பிட்ஸ்பர்க்கின் ஆஸ்தானா நாட்டியாச்சார்யா", புது தில்லியின் சங்கீத நாடக அகாதமியிலிருந்து தேசிய விருது உட்பட போன்ற பல தலைப்புகள் மற்றும் விருதுகளை இவர் பெற்றுள்ளார். இந்தியாவின் பல மாநில அரசுகளிடமிருந்து பல விருதுகளை பெற்றுள்ளார். மத்தியப் பிரதேச அரசிடமிருந்து காளிதாஸ் புரஸ்கார் விருதையும், தமிழக அரசிடமிருந்து கலைமாமணி விருதையும் பெற்றுள்ளார். ஆந்திர பல்கலைக்கழகத்திடமிருந்து முனைவர் பட்டம் பெற்றார். இவருக்கு இந்திய அரசு பத்ம பூசண் விருதும் வழங்கியது.
குறிப்புகள்
பகுப்பு:கிருஷ்ணா மாவட்ட நபர்கள் பகுப்பு:குச்சிப்புடி நடனக் கலைஞர்கள் பகுப்பு:2012 இறப்புகள் பகுப்பு:1929 பிறப்புகள்
பாச்சு சிங்
பாச்சு சிங் (Bachchu Singh) ஓர் இந்திய அரசியல்வாதியும் இராசத்தான் மாநிலத்தின் சட்டமன்ற உறுப்பினரும் ஆவார். இராசத்தான் மாநிலம் பரத்பூரிலுள்ள பசாய் என்ற ஊரில் 1979 ஆம் ஆண்டு பிறந்தார். பாரதிய சனதா கட்சியைச் சேர்ந்த பாச்சு சிங் இராசத்தான் மாநிலத்தின் பயானா தொகுதியில் போட்டியிட்டு சட்டமன்ற உறுப்பினராக ஆனார்.
மேற்கோள்கள்
பகுப்பு:1979 பிறப்புகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இராசத்தான் சட்டமன்ற உறுப்பினர்கள் பகுப்பு:பாரதிய ஜனதா கட்சி அரசியல்வாதிகள்
வாகிட்டி சுனிதா லட்சும ரெட்டி
வாகிதி சுனிதா இலட்சும ரெட்டி (Vakiti Sunitha Laxma Reddy) என்பவர் இந்திய அரசியல்வாதி ஆவார். இவர், தெலங்காணாவின் மேடக் மாவட்டம், நர்சபூர் சட்டமன்றத் தொகுதியிலிருந்து இந்திய தேசிய காங்கிரசு கட்சி சார்பில் சட்டமன்ற உறுப்பினராகத் தேர்ந்தெடுக்கப்பட்டார். இவர் ஒரே தொகுதியிலிருந்து மூன்று முறை தேர்ந்தெடுக்கப்பட்டுள்ளார். மருத்துவர் ராஜசேகர ரெட்டி அமைச்சரவையிலும் ரோசையா தலைமையிலான ஆட்சியிலும் சிறுபான்மைத்துறை அமைச்சராக பணியாற்றினார். கிரண் குமார் ரெட்டியின் அமைச்சரவையின் மறுசீரமைப்பில், இவருக்கு இந்திரா காந்தி யோஜனா திட்டம் மற்றும் ஓய்வூதியங்களின் துறை ஒதுக்கப்பட்டது.
ஏப்ரல் 3, 2019 அன்று, மேடக் நாடாளுமன்றத் தொகுதியில் நடந்த பொதுக் கூட்டத்தில் தெலுங்கானா இராட்டிர சமிதி கட்சியில் சேர்ந்தார். தற்போது தெலங்காணா அரசு திசம்பர் 27ஆம் தேதி வாகிதி சுனிதா லட்சும ரெட்டியை மகளிர் ஆணைய தலைவராக நியமித்தது.
ஆந்திராவில் பெண்கள் மேம்பாடு மற்றும் குழந்தைகள் நலத்துறை முன்னாள் அமைச்சராகவும் பணியாற்றியுள்ளார்.
மேற்கோள்கள்
பகுப்பு:1968 பிறப்புகள் பகுப்பு:தெலங்காணா அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
அதிகாரகல்லள்ளி
அதிகாரகல்லஹள்ளி (Adigarakallahalli) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது கர்நாடகத்தின் பெங்களூர் மாவட்டத்தில் உள்ள ஆனேகல் வட்டத்தில் அமைந்துள்ளது.
அமைவிடம்
இந்த ஊரானது மாநில தலைநகரான பெங்களூரில் இருந்து 25 கிலோமீட்டர் தொலைவிலும், ஆனேகலில் இருந்து  25 கிலோமீட்டர் தொலைவிலும் உள்ளது.
மக்கள் வகைபாடு
இந்த கிராமத்தின் மொத்தப் பரப்பளவு 282.76 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 524 வீடுகள் உள்ளன. கிராமத்தின் மொத்த மக்கள் தொகை 2,915 ஆகும். இதில் பெண்களின் எண்ணிக்கை 1,396 என்றும், ஆண்களின் எண்ணிக்கை 1,519 என்றும் உள்ளது. கல்வியறிவு பெற்றவர்கள் விகிதம் 68.30%ஆகும். இதில் ஆண்களின் எழுத்தறிவு விகிதம் 71.49% என்றும், பெண்களின் எழுத்தறிவு விகிதம் 64.83% என்றும் உள்ளது.
மேற்கோள்கள்
பகுப்பு:பெங்களூர் நகர மாவட்டத்தில் உள்ள கிராமங்கள் பகுப்பு:Coordinates on Wikidata
13-ம் நம்பர் வீடு
வகை
பேய்ப்படம்
கதை
13-ம் எண்ணுள்ள வீட்டுக்கு குடி வருகிறார்கள் அண்ணன், தம்பி கொண்ட குடும்பத்தார். முதலில் தாத்தா மர்மமான முறையில் இறக்கிறார். பின்னர் அண்ணன் மர்மமான முறையில் இறக்கிறார்.வீட்டில் திகிலூட்டும் சம்பவங்கள் நடக்கின்றன. புத்தக அலமாரிக்குள் ஒரு மர்ம அறை இருக்கின்றது. அதில் அவ்வீட்டில் நடந்த பழைய சம்பவங்கள் கண் முன்னே தெரிகின்றன. அக்குடும்பத்தின் முன்னோர் ஒருவர் ஒரு பெண்ணின் சாவுக்கு காரணமாக இருக்கிறார். அப்பெண் அவர் வம்சத்தில் வரும் அனைத்தும் ஆண்களையும் பழி வாங்குவதாக சபதம் செய்து உயிர் விடுகிறாள். பழி வெறி கொண்ட அப்பெண்ணின் ஆவி கருவில் இருக்கும் சிறு உயிரைக் கூட விட்டு வைக்கவில்லை. தெய்வத்தின் சக்தி கொண்டு அந்த பெண்ணின் ஆவியை சாந்தம் செய்து அடக்குகிறார்கள்.
பகுப்பு:1990 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:திகில் திரைப்படங்கள்
கென்யத் தமிழர்
கென்யாவில் வாழும் தமிழர்கள் கென்யத் தமிழர்கள் ஆவார்கள். கென்யாவில் ஏறத்தாழ 400 தமிழ்க் குடும்பங்கள் இருக்கின்றன.
மேற்கோள்கள்
பகுப்பு:கென்னியாத் தமிழர்
பிரகலாதன் கோபாலன்
பிரகலாதன் கோபாலன் (Prahladan Gopalan) என்று பிரபலமாக அறியப்படும் புதியபுரயில் கோபாலன் இந்தியாவின் கேரளாவைச் சேர்ந்த இந்திய தேசிய காங்கிரசு அரசியல்வாதியாவார். இரண்டாவது கேரள சட்டமன்றத்தில் மாதாயி சட்டமன்றத் தொகுதியைப் பிரதிநிதித்துவப்படுத்தினார்.
வாழ்க்கைக் குறிப்பு
மலபார் மாவட்ட பள்ளி ஆசிரியையான ஆர்.குங்கிராமன் மாசுட்டர் மற்றும் பி.மாதவி அம்மா ஆகியோரின் ஐந்து பிள்ளைகளில் ஒருவராக 1922 ஆம் ஆண்டு புதியபுரயில் கோபாலன் பிறந்தார். இவரது தந்தை மகாத்மா காந்தியால் முன்வைக்கப்பட்ட தலித் மேம்பாட்டிற்காக பரவலாக விமர்சிக்கப்பட்ட ஒரு மனிதர் ஆவார். இதனால் சொந்த சமூகத்திடமிருந்தும் இவர் அவமானத்தை ஏற்க வேண்டியிருந்தது.
கோபாலன் 1938 ஆம் ஆண்டில் தனது 16 ஆவது வயதில் பயிற்சி பெறாத ஓர் ஆசிரியரானார். அப்போது இவர் தனது தந்தை மேலாளராக இருந்த ஆர்.கே.யு.பி பள்ளியில் ஒவ்வொரு சனிக்கிழமையும் நடத்தப்படும் குருசன சபா என்ற கூட்டத்திற்கு எதிராக ஆசிரியர்களின் போராட்டத்தில் கலந்து கொண்டார். இவரது தந்தை கூட்டத்திற்கு ஆதரவாக இருந்தார். கோபாலன் தனது சொந்த தந்தைக்கு எதிரான போராட்டத்தில் வெற்றி பெற்ற காரணத்தால் இந்து புராணங்களில் உள்ள பிரகலாதனின் பெயரைச் சேர்த்து மக்கள் அழைக்கத் தொடங்கினர்.
கோபாலன் 1969 ஆம் ஆண்டு மே மாதம் 20 அன்று தனது 47 ஆவது வயதில் மலப்புரத்தில் ஒரு சாலை விபத்தில் இறந்தார்.
தொழில் மற்றும் செயல்பாடு
கோபாலன் தனது தந்தைக்கு எதிராக போராடியதற்காக வீட்டிலிருந்து வெளியேற்றப்பட்டார். பின்னர் பம்பாய்க்கு குடிபெயர்ந்தார். பம்பாயில் இருந்தபோது இந்திய தேசிய காங்கிரசால் ஈர்க்கப்பட்டார். பம்பாய் இளைஞர் காங்கிரசின் பொதுச் செயலாளராக நியமிக்கப்பட்டார். 1940 ஆம் ஆண்டு தனது சொந்த இடத்தில் இளைஞர் காங்கிரசை உருவாக்குவதற்காக வீடு திரும்பினார். பின்னர் வெள்ளையனே வெளியேறு இயக்கம் உட்பட பல சுதந்திரப் போராட்டங்களில் பங்கேற்று சிறையில் அடைக்கப்பட்டார். சிறையில் சுகாதாரமற்ற உணவு வழங்கப்பட்டதற்கு எதிர்ப்பு தெரிவித்து சிறைக்குள் உண்ணாவிரதம் இருந்தார்.
1960 ஆம் ஆண்டு இரண்டாவது கேரள சட்டமன்றத்திற்கு நடந்த தேர்தலில் கேபிஆர் கோபாலனை 261 வாக்குகள் வித்தியாசத்தில் பிரகலாதன் தோற்கடித்தார். 1965 ஆம் ஆண்டில் மீண்டும் மூன்றாவது கேரள சட்டமன்றத்திற்கு போட்டியிட்டார், ஆனால் கேபிஆர் கோபாலனிடம் தோல்வியடைந்தார். கண்ணூர் மாவட்ட காங்கிரசு கமிட்டி தலைவராகவும் கோபாலன் பணியாற்றினார்.
சர்ச்சைகள்
1962 ஆம் ஆண்டு செப்டம்பர் 25 ஆம் தேதி பீச்சிக்கு செல்லும் வழியில் பி.டி.சாக்கோ என்ற சட்டமன்ற உறுப்பினரின் அலுவலக  வாகனம் விபத்தில் சிக்கியது. வாகனத்தில் பெண் ஒருவர் சென்றதை அப்பகுதி மக்கள் பார்த்ததால் பரபரப்பு ஏற்பட்டது. பிரகலாதன் கோபாலன் 1964 ஜனவரி 30 அன்று தனது கட்சியிலிருந்து சாக்கோவை பதவியை துறக்கச் சொல்லி சட்டசபை முன் உண்ணாவிரதப் போராட்டம் நடத்தினார். இதனால் பிப்ரவரி 16, 1964 அன்று சாக்கோ பதவி விலக வேண்டிய கட்டாயம் ஏற்பட்டது
மேற்கோள்கள்
பகுப்பு:மலையாள அரசியல்வாதிகள் பகுப்பு:1969 இறப்புகள் பகுப்பு:1922 பிறப்புகள்
பண்டைய அண்மை கிழக்கு
பண்டைய அண்மை கிழக்கு (ancient Near East),  பண்டைய  நாகரீகங்களின் தாய் வீடுகளில் ஒன்றாகும். பண்டைய அன்மைக் கிழக்குப் பகுதி, பண்டைய மெசொப்பொத்தேமியாவின் தற்கால ஈராக், தென்கிழக்கு துருக்கி, தென்மேற்கு ஈரான் மற்றும் வடகிழக்கு சிரியா பகுதிகளைக் கொண்டது. அனதோலியா, பண்டைய எகிப்திய நாகரீகம், பண்டைய ஈரானிய, ஈலாம், மீடியா, மற்றும் லெவண்ட் (தற்கால சிரியா), லெபனான், பாலஸ்தீனம், இசுரேல், ஜோர்டான் மற்றும் சைப்பிரசு  நாகரீகங்கள், பண்டைய அன்மைக் கிழக்கில் கிமு 2600 ஆண்டுகளுக்கு முன்  தோன்றிய நாகரீகங்கள் ஆகும்.
வெண்கலக் காலத்தில் கிமு 4,000ம் ஆண்டில் சுமேரியா நாகரீகத்தின் தோற்றத்திற்குப் பின் பண்டைய அண்மைக் கிழக்குப் பகுதிகளில் நாகரீகங்கள் பரவத் துவங்கியது.
அண்மைக் கிழக்குப் பகுதி உலக நாகரீகங்களின் தொட்டில்களில் ஒன்றாகக் கருதப்படுகிறது. இப்பகுதிகளில் முதன்முதலாக வேளாண்மை செய்யப்பட்டது. புதிதாக நகரங்கள் நிறுவப்பட்டது. மேலும் நிறுவனப்படுத்தப்பட்ட நகர இராச்சியங்கள், பேரரசுகள், சமயங்கள், எழுத்து முறைகள், போர் ஆயுதங்கள், போர் முறைகள், சமூக நீதிச் சட்டங்கள், அறிவியல், வானவியல், சோதிடம், கணக்கு, வண்டிச் சக்கரங்கள் அறிமுகப்படுத்தப்பட்டது. இந்நாகரீக காலத்தில் அண்மைக் கிழக்கில் பெரிய அளவில் பேரரசுகள் தோன்றியது.
துவக்க கால மெசபடோமியா
பண்டைய அன்மைக் கிழக்கில், வரலாற்றிற்கு முந்திய செப்புக் காலத்தின் சுமேரியர்களின் மெசொப்பொத்தேமியா, துவக்க கால வெண்கலக் காலம் (c. கிமு 4000 -  கிமு 3100) வரை நீடித்தது. பின்னர் உபைத்துகளின் காலம் துவங்கியது. சுமேரியர்களின் பிற்காலத்தில், கிமு 34 - 32 நூற்றாண்டுகளில், துவக்க கால வெண்கலக் காலத்தில், ஆப்பெழுத்துகளில் எழுதத் துவங்கினர.
சுமேரியா மற்றும் அக்காடியப் பேரரசு
உலகின் முதல் நாகரீகங்களில் ஒன்றான சுமேரியர்களின் நாகரீகம், கீழ் மெசொப்பொத்தேமியாவில் தோன் றியது. கிமு 6-வது ஆயிரமாண்டில் பிற்பகுதியில், எரிது பகுதியில் தோன்றிய உபைத்துகளின் காலத்தில், சுமேரியர்களின் அரசு வீழ்ச்சியுற்றது. கிமு மூவாரயிரம் ஆண்டு வரை இருந்த உபைதுகள் காலம், கிமு மூவாயிரத்தின் பிற்பகுதியில் எழுச்சி கொண்ட அசிரியர்களாலும் மற்றும் கிமு இரண்டாயிரத்தின் முற்பகுதியில் எழுச்சி கொண்ட பாபிலோனியர்களாலும் வீழ்ச்சியடைந்தது.
உலகின் முதல் பேரரசாக அக்காடியப் பேரரசு, கிமு 24  முதல் கிமு 21 வரை செழித்தோங்கியது. இதன் முக்கிய நகரங்கள் பாபிலோன், லார்சா, எப்லா, டமாஸ்கஸ், அசூர் மற்றும் ஈலாம் முக்கிய நகரஙகள் ஆகும்.
அமோரிட்டுகள்
கிமு 3000 ஆயிரத்தின் நடுவில், செமிடிக் மொழி பேசும் நாடோடி அமோரிட்டு மக்கள், அரேபிய தீபகற்பத்திலிருந்து, யூப்பிரடீஸ் ஆற்றின் மேற்கு கரையில் குடியேறத் துவங்கினர். பின்னர் மெசபதோமியாவின் பாபிலோனில் குடியேறினர்.
சமயங்கள்
பண்டைய அன்மைக் கிழக்கில் ஓரிறைக் கோட்பாடு கொண்ட யூத சமயமும், காளை மாடு போன்ற பல தெய்வ உருவ வழிபாடுகளும் இருந்தது.
பொட்டியம் ஊராட்சி
பொட்டியம் ஊராட்சி (Pottiyam Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள கல்வராயன் மலை வட்டாரத்தில் அமைந்துள்ளது. இந்த ஊராட்சி, சங்கராபுரம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2644 ஆகும். இவர்களில் பெண்கள் 1262 பேரும் ஆண்கள் 1382 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திவெயி மொழி
திவெயி மொழி (அல்லது திவேகி மொழி) (Divehi) இந்தோ-ஐரோப்பிய மொழிக்குடும்பத்தைச் சேர்ந்த இந்தோ-ஆரிய மொழியாகும். இது மாலைதீவுகளில் சுமார் 331,000 மக்களால் பேசப்படுகிறது, மேலும் இது ஆட்சி மொழியுமாகும். திவ்வெயி மொழியானது எலு அல்லது பழைய சிங்கள மொழியின் வழித்தோன்றலாகும் என்பது ஆய்வாளரின் கருத்தாகும். பல மொழிகளின் தாக்கத்தை திவெயி மொழியில் காணலாம். இவற்றில் அரபு மொழி முக்கியமானதாகும். தமிழ், சிங்களம், மலையாளம், இந்தி பிரெஞ்சு, ஆங்கிலம் மற்றும் பாரசீக மொழிகள் முக்கியத் தாக்கங்களை ஏற்படுத்தியுள்ளன.
தான எழுத்துமுறையால் எழுதப்படுகிறது.
மேற்கோள்கள்
பகுப்பு:இந்திய-ஆரிய மொழிகள் பகுப்பு:மாலைதீவுகள் பகுப்பு:இந்திய மொழிகள்
வெள்ளி ஆக்சைடு
வெள்ளி ஆக்சைடானது (Silver(I) oxide) Ag2O என்ற மூலக்கூற்று வாய்ப்பாட்டை உடைய வேதிச் சேர்மம் ஆகும். இது ஒரு நுண்ணிய துகள்களால் ஆன கருமை அல்லது அடர் பழுப்பு நிறமுடைய  சேர்மம் ஆகும். இது மற்ற வெள்ளி சேர்மங்களைத் தயாரிக்கப்  பயன்படுகிறது.
தயாரிப்பு
இடது|thumb|160x160px|[[இலித்தியம் ஐதராக்சைடு|இலித்தியம் ஐதராக்சைடை மிக நீர்த்த வெள்ளி நைட்ரேட்டு கரைசலுடன் வினைப்படுத்தி தயாரிக்கப்பட்ட வெள்ளி(I)ஆக்சைடு]] வெள்ளி(I) ஆக்சைடு வெள்ளி நைட்ரேட்டின் நீர்க்கரைசலுடன் கார ஐதராக்சைடின் நீர்க்கரைசலை வினைப்படுத்துவதன் மூலம் தயாரிக்கப்படுகிறது. இந்த வினைக்கு விரும்பத்தகுந்த ஆற்றலியல் உதவுவதால் அதிக அளவிலான வெள்ளி ஐதராக்சைடு தேவைப்படுவதில்லை: அமெரிக்க காப்புரிமை எண் 20050050990 நுண்மையாக துாளாக்கப்பட்ட கடத்தும் தன்மையுள்ள நிரப்பும் பசையை தயாரிக்க உதவும் வெள்ளி ஆக்சைடின்  தயாரிப்பு முறையை விவரிக்கிறது.
அமைப்பு மற்றும் பண்புகள்
வெள்ளி ஆக்சைடு (Ag2O) நேர்கோட்டு வடிவத்தையும் இரு-அச்சு வடிவத்தில் கொண்டு நான்முகி ஆக்சைடுகளால் இணைக்கப்பட்ட வெள்ளியை மையத்தில் கொண்டுள்ளது. இது தாமிர ஆக்சைடுடன் ஒத்த வடிவத்தைக் கொண்டுள்ளது. இச்சேர்மத்தை சிதைக்கும் கரைப்பான்களில் கரைகிறது. இது Ag(OH)2−  ஐ உருவாக்குவதாலும் ஒத்த நீராற்பகுப்பு விளைபொருட்களை உருவாக்குவதாலும் நீரில் சிறிதளவு கரையும் தன்மையுடையது. இது அமோனியாவில் கரைந்து கரையக்கூடிய வழிப்பொருட்களைத் தருகிறது. Ag2O இன் களியானது அமிலத்தால் எளிதில் தாக்கப்படுகிறது.:
HX = HF, HCl, HBr, அல்லது HI, HO2CCF3. இது கார குளோரைடுகளுடன் வினைப்பட்டு தொடர்புடைய கார ஐதராக்சைடைக் கரைசலில் விட்டுவிட்டு வெள்ளி குளோரைடு வீழ்படிவைத் தருகிறது.
மற்ற வெள்ளி சேர்மங்களைப் போல, வெள்ளி ஆக்சைடானது ஒளிஉணர் தன்மையுடையது. இது 280 °செ வெப்பநிலைக்கு மேல் வெப்பப்படுத்தப்படும் போது சிதைவடைகிறது.
பயன்பாடுகள்
இந்த ஆக்சைடானது வெள்ளி-ஆக்சைடு மின்கலங்களில் வெள்ளி (I,III) ஆக்சைடாக, Ag4O4 பயன்படுத்தப்படுகிறது. கரிம வேதியியலில், வெள்ளி ஆக்சைடானது ஒரு மிதமான ஆக்சிசனேற்றியாக பயன்படுத்தப்படுகிறது. உதாரணமாக, இது ஆல்டிகைடுகளை கார்பாக்சிலிக் அமிலங்களாக ஆக்சிசனேற்றம் செய்கிறது. இந்த வினைகளில் தேவைப்படும் நேரங்களில் வெள்ளி நைட்ரேட்டையும் கார ஐதராக்சைடுகளையும் உடனுக்குடன் வினைபுரியச்செய்து கிடைக்கும் வெள்ளி ஆக்சைடு சிறப்பான முடிவுகளைத் தருகிறது.
மேற்கோள்கள்
பகுப்பு:ஆக்சைடுகள் பகுப்பு:வெள்ளி சேர்மங்கள்
சிக்கிம் ஆளுநர்களின் பட்டியல்
சிக்கிம் ஆளுநர் பதவி 1975 ஆம் ஆண்டில் உருவாக்கப்பட்டது. இவர் இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் கேங்டாங்கில் உள்ள ராஜ்பவன் (சிக்கிம்) ஆகும். இவரின் பதவிக்காலம் ஐந்து ஆண்டுகள் ஆகும். தற்போது கங்கா பிரசாத் என்பவர் ஆளுநராக உள்ளார்.
சிக்கிம் ஆளுநர்கள்
சிக்கிம் ஆளுனராகப் பதவி வகித்தவர்களின் பெயர்களும், அவர்களின் பதவிக் காலங்களும் பின்வருமாறு:
பெலாசூர் சீனிவாசப்பெருமாள் கோயில்
பெலாசூர் சீனிவாசப்பெருமாள் கோயில் தமிழ்நாட்டில் திருவண்ணாமலை மாவட்டம், பெலாசூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சீனுவாச பெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் 5சனிக்கிழமை திருவிழா நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அம்பை - 6 (நெல்)
அம்பை - 6 (ASD 6) பிரபலமாக ஆனைக்கொம்பன் (Anaikomban) எனப்படும் இந்த நெல் வகை, நல் விதைத் தேர்வு (Pureline) முறையில் உருவாக்கப்பட்ட தமிழ்நாட்டின் நெல் வகையாகும்.
வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (Rice Research Station, Ambasamudram), 1945 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.
காலம்
நீண்டகால நெற்பயிர்களில் ஒன்றான இது, 160 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நெடுங்கால நெற்பயிர்கள், முன் சம்பா, சம்பா, பின்சம்பா, தாளடி பிசாணம், மற்றும் பின் பிசாணம் போன்ற பட்டங்கள் (பருவங்கள்) ஏற்றதாக கூறப்படுகிறது.
சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 6 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
குருமணாங்குடி ஊராட்சி
குருமணாங்குடி ஊராட்சி (Kurumanankudi Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள கீழ்வேளூர் ஊராட்சி ஒன்றியத்தில்   அமைந்துள்ளது. இந்த ஊராட்சி, கீழ்வேலூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1122 ஆகும். இவர்களில் பெண்கள் 585 பேரும் ஆண்கள் 537 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கடுவா நதி
காதுவா ஆறு அல்லது காதுவா நதி (Kadua, କାଦୁଆ ନଦୀ) இந்தியாவின் ஒடிசா மாநிலத்தில் உள்ள ஓர் ஆறு. இது சாரிகான் என்ற சிற்றூரின் அருகே இரண்டு ஓடைகள் ஒன்றுசேர்வதன் மூலம் உருவாகிறது. இருபத்திரண்டு (22) மைல் நீளமுள்ள இந்த ஆறு, பிராச்சி ஆற்றுக்கும் குஷபத்ரா ஆற்றுக்கும் இடையிலுள்ள நிலப்பரப்பை வளப்படுத்தி வங்காள விரிகுடாவில் கலக்கிறது.
தேவர்சோலா
தேவர்சோலா (ஆங்கிலம்:Devarshola), இந்தியாவின் தமிழ்நாடு மாநிலத்தில் அமைந்துள்ள நீலகிரி மாவட்டம், கூடலூர் வட்டத்தில் இருக்கும் ஒரு பேரூராட்சி ஆகும்.
அமைவிடம்
தேவர்சோலா பேரூராட்சி உதகமண்டலத்திலிருந்து 62 கிமீ தொலைவிலும், கூடலூரிலிருந்து 12 கிமீ தொலைவிலும் உள்ளது.
பேரூராட்சியின் அமைப்பு
35 சகிமீ பரப்பும், 18  வார்டுகளும், 102 தெருக்களும்  கொண்ட இப்பேரூராட்சி  கூடலூர் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,594  வீடுகளும்,  24,954  மக்கள்தொகையும் கொண்டது.
வெளி இணைப்புகள்
பகுப்பு:நீலகிரி மாவட்டத்திலுள்ள ஊர்களும் நகரங்களும் பகுப்பு:நீலகிரி மாவட்டப் பேரூராட்சிகள்
மாமென் சாண்டி
'''டாக்டர். மாமென் சாண்டி' (Dr.Mammen Chandy'') இந்தியாவின் கொல்கத்தா மாநிலத்தில் அமைந்துள்ள டாடா மருத்துவ மையத்தின் இயக்குநராக பணியாற்றுகிறார்.
மருத்துவ துறையில் டாக்டர். சாண்டியின் பங்களிப்பை பாராட்டி இந்திய அரசு பத்மசிறீ விருது 2019 ஆம் ஆண்டு வழங்கி சிறப்பித்தது.
மேற்கோள்கள்
பகுப்பு:வாழும் நபர்கள் பகுப்பு:பத்மசிறீ விருது பெற்ற அறிவியலாளர்கள் பகுப்பு:இந்திய மருத்துவர்கள்
சலுப்பை மாரியம்மன் கோயில்
சலுப்பை மாரியம்மன் கோயில் தமிழ்நாட்டில் அரியலூர் மாவட்டம், சலுப்பை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
போஃபார்ட்டு காற்றுவீச்சு அளவீடு
வரலாறு
1946 போஃபோர்ட்டு அளவீட்டின்படி காற்றுவீச்சின் விரைவு v:
இதில் v என்பது கடல்மட்டத்தில் இருந்து 10 மீட்டர் உயரத்தில் வீசும் காற்றின் விரைவு. B என்பது போஃபோர்ட்டு அளவீட்டு எண். எடுத்துக்காட்டாக B = 9.5 என்பது 24.5 மீ/நொடி என்பதற்கு ஈடானது. இது போஃபோர்ட்டு அளவீட்டின் 10 என்பதன் குறைந்த எல்லை. இந்த வாய்பாட்டின்படி அரிக்கேன் புயலின் உச்ச எண் 23 ஆகும்.
வெளி இணைப்புகள்
பகுப்பு:காற்று பகுப்பு:வானிலையியல்
தம்மாண்டரப்பள்ளி ஊராட்சி
தம்மாண்டரப்பள்ளி ஊராட்சி (Thammandrapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள வேப்பனப்பள்ளி வட்டாரத்தில் அமைந்துள்ளது. இந்த ஊராட்சி, வேப்பனஹள்ளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1200 ஆகும். இவர்களில் பெண்கள் 585 பேரும் ஆண்கள் 615 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:வேப்பனப்பள்ளி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
மைசூர் மல்லிகே (திரைப்படம்)
மைசூர் மல்லிகே (Mysore Mallige) என்பது 1992 ஆம் ஆண்டு வெளிவந்த இந்திய கன்னத் திரைப்படமாகும், இது டி. எஸ். நாகாபர்னா இயக்கி ஸ்ரீஹரி கோடாயால் தயாரிக்கப்பட்டது. இப்படத்தின் கதை 1928 ஆம் ஆண்டின் புகழ்பெற்ற கவிஞர் கே. எஸ். நரசிம்மஸ்வாமி எழுதிய இதே தலைப்பின் அடிப்படையில் அமைந்துள்ளது. கவிதையின் அடிப்படையில் ஒரு கதையை உருவாக்கும் ஒரு முயற்சிதான் இத்திரைப்படம் ஆகும்.
இந்தத் திரைப்படத்தில் முக்கிய நடிகர்களான கிரிஷ் கர்னாட், சுதாராணி, ஆனந்த், சுந்தர் ராஜ் மற்றும் எச். ஜி. தத்தாத்ரேயா ஆகியோர் நடித்திருந்தனர்.
இந்த திரைப்படம் வெளியிடப்பட்டபோது நல்ல வரவேற்பைப் பெற்றது. கன்னட மொழியில் சிறந்த திரைப்படத்திற்கான தேசிய திரைப்பட விருதையும் வென்றது இப்படத்தின் பாடலாசிரியர் நரசிம்ம ஸ்வாமி சிறந்த பாடல்களுக்கான தேசிய திரைப்பட விருதைப் பெற்றார். இந்தத் திரைப்படமானது பல கர்நாடகா மாநில திரைப்பட விருதுகளையும் சிறந்த திரைப்படத்தையும் சிறந்த நடிகை மற்றும் பிற தொழில்நுட்ப பிரிவுகளையும் பெற்றது.
கே. எஸ். நரசிம்ம ஸ்வாமி தனது 101 வது பிறந்த நாள் விழாவில், ஒரு முன்னணி கன்னட இதழுக்கு அளித்த ஒரு பேட்டியில் 1994இல் வெளிவந்த இந்தித் திரைப்படமான 1942: ஏ லவ் ஸ்டோரி இப்படத்திற்கு உத்வேகம் அளித்தது என்று கூறினார்.
கதைச் சுருக்கம்
மைசூரா மல்லிகே, என்பது கன்னட கவிஞர்களில் ஒருவரான கே. எஸ். நரசிம்ம ஸ்வாமி, என்பவர் தனது நிலத்தின் பேரில் கொண்ட அன்பால் ஈர்க்கப்பட்டு கவிதைகளால் நெய்யப்பட்ட ஒரு கதையாகும். கிராமப்புறப் பெண்ணான பத்மா, தேசபக்தியில் ஆர்வமுள்ள மஞ்சு என்பவருடன் காதல் கொண்டுள்ளாள். அவரது தந்தை ஒரு கிராமத்தின் கணக்காளர், கிராமத்தின் நிலப்பிரபுத்துவ அமைப்பில் அவர் ஒரு கருவி, அவர் மஞ்சுவின் நடவடிக்கைகளை எதிர்க்கிறார். அவர் தன்னுடைய மகளின் திருமணத்தை தனது சொந்த விருப்பத்தின் பேரில் ஏற்பாடு செய்ய முயற்சிக்கிறார், ஆனால் பத்மாவும் மஞ்சுவும் ஒரு வளையல் விற்பனையாளரான சென்னையாவின் உதவியுடன் இணைகின்றனர். தேசியவாதிகளுடன் தொடர்பு கொண்டிருக்கும் சென்னையாவை காப்பாற்றும் ஒரு முயற்சியில், மஞ்சு காயமடைந்து அவரை இழந்து விடுகிறார். கவிஞரது படைப்புகளை பின்னர் மஞுசுவின் மனைவி (பத்மா) வெளியிடுகிறார். இறுதியில் புத்தக வெளியீட்டு விழாவில் பத்மா மற்றும் மஞ்சு இருவரும் மகிழ்ச்சியுடன் இணைகின்றனர்.
விருதுகள்
இந்தப் படம் அதன் வெளியிட்டதிலிருந்து பின்வரும் விருதுகளை வென்றுள்ளது.
வெளி இணைப்புகள்
பகுப்பு:இந்தியத் திரைப்படங்கள் பகுப்பு:1992 கன்னடத் திரைப்படங்கள் பகுப்பு:கன்னடத் திரைப்படங்கள்
நந்தினி கௌட்
நந்தினி கௌட் (Nandini Goud) (பிறப்பு 1967) இந்தியாவின் ஐதராபாத்தைச் சேர்ந்த ஒரு இந்திய ஓவியரும், அச்சுத் தயாரிப்பாளரும் ஆவார். 1998 முதல் 2000 வரை இந்திய அரசின் கலாச்சாரத் துறையிலிருந்து ஓவியம் வரைவதற்காக உதவித் தொகையையும், 1995 இல் தேசிய உதவித்தொகை போன்ற பல்வேறு விருதுகளைப் பெற்றார்.
சுயசரிதை
நந்தினி கௌட் மூத்த கலைஞரான இலட்சுமா கௌட் மகளாக 1967 இல் இந்தியாவின் ஆந்திரப் பிரதேசத்தில் உள்ள மேடக்கில் பிறந்தார். பரோடாவில் உள்ள எம்எஸ் பல்கலைக்கழகத்தில் நுண்கலை பீடத்தில் ஓவியத்தில் இளங்கலையையும், அச்சு தயாரிப்பில் முதுகலைப் பட்டமும் பெற்றார்.
படைப்புகள்
இவரது படைப்பு ஐதராபாத்தில் உள்ள வழக்கமான தெரு வாழ்க்கை, கிராமப்புற மக்களின் சமூக வாழ்க்கை மற்றும் அவர்களின் வீட்டு விலங்குகளான பூனைகள், ஆடுகள் போன்றவற்றை சித்தரிக்கிறது. குவளைகளில் பூக்கள், மேசையில் உள்ள பழங்கள் மற்றும் ஒப்பனை உபகரணங்கள் போன்ற வீட்டு உட்புறங்களை மையமாகக் கொண்ட நகர்ப்புற விளக்கங்களையும் இவரது படைப்புகள் சித்தரிக்கின்றன.
நந்தினியின் சொந்த வார்த்தைகளில், "இந்திய நகரத்தை ஓவியம் வரைவதில் உள்ள அழகியல் சிக்கல்களை பிடிப்பதற்கான எனது முயற்சி முக்கியமாக சித்திர அமைப்பில் விண்வெளியின் பங்கை மையமாகக் கொண்டது" என்று கூறுகிறார்.
விஜய் பன்சால்
விஜய் பன்சால் (Vijay Bansal) என்பவர் இந்திய அரசியல்வாதியும் இராசத்தான் சட்டமன்ற மேனாள் உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இராஜச்தான் மாநிலத்தின் பரத்பூர் சட்டமன்றத் தொகுதியின் உறுப்பினராக 2013 முதல் 2018 வரை பணியாற்றினார்.
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:இராசத்தான் சட்டமன்ற உறுப்பினர்கள்
சிந்தியா படித்துறை
thumb|210x210px| சூரிய உதயத்தில் சிந்தியா படித்துறை, ஜூலை 2007. சிந்தியா படித்துறை (ஆங்கிலம்: Scindia Ghat; सिंधिया घाट) என்பது வாரணாசியில் உள்ள படித்துறைகளில் ஒன்றாகும். இதன் எல்லைகளாக மணிகர்ணிகா படித்துறை, இந்து தகன இடம் வடக்கே உள்ளது. இந்தப் படித்துறையில் சாய்வான சிவன் (இரத்தனேசுவரர்) கோயில் கங்கை நதியில் ஓரளவு நீரில் மூழ்கி இருப்பதைக் காணலாம். இதனால் இந்தப் படித்துறை பிற படித்துறைகளிலிருந்து வேறுபாடுடையது. மேலும் இந்த படித்துறை அதிக எடை காரணமாகக் கீழே சரிந்தது என்று வாதிடப்படுகிறது. இந்த படித்துறை 1830ஆம் ஆண்டில் கட்டப்பட்டு சிந்தியாவின் பெயரிடப்பட்டது. படித்துறையின் மேற்பகுதியில், வாரணாசியின் சிறப்புமிகு ஆலயங்களான சித்த சேத்ரம், குறுகிய சந்துகளின் இறுக்கமான பகுதியில் அமைந்துள்ளது. புராணங்களின்படி, நெருப்பின் இந்து கடவுளான அக்னி இங்குப் பிறந்தார். இந்து பக்தர்கள் இந்த இடத்தில் வீரேசுவரரிடம் மகன் வேண்டி கோரிக்கை முன்வைக்கிறார்கள்.
ஜெய்ராம்பதி
ஜெய்ராம்பதி (Joyrambati), இந்தியாவின் மேற்கு வங்காள மாநிலத்தின் பாங்குரா மாவட்டத்தில் அமைந்த கிராமம் ஆகும். இக்கிராமம் அன்னை சாரதா தேவி பிறந்த இடமாகும். இது இராமகிருஷ்ணர் பிறந்த கமர்புகூர் கிராமத்திற்கு மேற்கே 3 மைல் தொலைவில் உள்ளது. மேலும் மாவட்டத் தலைமையிடமான பாங்குரா நகரத்திற்கு தென்மேற்கே 77.4 கிலோ மீட்டர் தொலைவில் ஜெய்ராம்பதி கிராமம் உள்ளது.
சிந்தியா படித்துறை
வெளி இணைப்புகள்
பகுப்பு:வாரணாசி மாவட்டம் பகுப்பு:புண்ணிய தீர்த்தங்கள்
ஜெய்ராம்பதி
கோயில் & ஆதரவற்ற மாணவர்களுக்கான பள்ளி
இக்கிராமத்தில் பேலூர் மடம் மற்றும் இராமகிருஷ்ணர் இயக்கத்திற்கு சொந்தமான அன்னை சாரதா தேவி கோயில் உள்ளது. மேலும் இக்கிராமத்தில் விவேகானந்தரின் சீடர்கள் இயக்கும் ஆதரவற்ற மாணவர்களுக்கான பள்ளி மற்றும் விடுதி உள்ளது.
மேற்கோள்கள்
பகுப்பு:ராமகிருஷ்ணர் பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
தளவாய்புரம்
தளவாய்புரம் (ஆங்கிலம்:Dhalavoipuram), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் இருக்கும் ஒரு பேரூராட்சி ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 5371 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். தளவாய்புரம் மக்களின் சராசரி கல்வியறிவு 71% ஆகும், இதில் ஆண்களின் கல்வியறிவு 78%,  பெண்களின் கல்வியறிவு 65% ஆகும். இது இந்திய தேசிய சராசரி கல்வியறிவான 59.5% விட கூடியதே. தளவாய்புரம் மக்கள் தொகையில் 11% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:விருதுநகர் மாவட்டத்தில் உள்ள பேரூராட்சிகள்
ஆனையிறவுப் படைத்தளத் தாக்குதல், 2000
ஆனையிறவுப் படைத்தளத் தாக்குதல் இலங்கை இராணுவத்தினரின் ஆனையிறவு ஆக்கிரமிப்பிற்கெதிராக 2000 ஆம் ஆண்டு மார்ச் 26, ஞாயிற்றுக்கிழமை மாலை நேர அளவில் தமிழீழ விடுதலைப் புலிகளால் தொடுக்கப்பட்ட தாக்குதல் ஆகும். ஓயாத அலைகள் மூன்று என்ற நடவடிக்கை மூலம் ஆனையிறவுப் படைத்தளம் தமிழீழ விடுதலைப் புலிகளால் கைப்பற்றப்பட்டது. 35 நாட்களின் பின்னர் தமிழீழ விடுதலைப் புலிகளின் முழுக் கட்டுப்பாட்டின் கீழ் கொண்டுவரப்பட்ட ஆனையிறவுப் படைத்தளமானது பத்தாயிரத்திற்கும் அதிகமான இலங்கை இராணுவத்தினரின் பாதுகாப்பில் அமைந்திருந்தது குறிப்பிடத்தக்கது.
தாக்குதல் வடிவமைப்பு
குடாரப்பில் தரையிறக்கப்படுவதற்கென வெற்றிலைக்கேணியில் இருந்து கடல்வழியே தமிழீழ விடுதலைப் புலிகள் பாரியளவிலான படை நகர்வொன்றை முன்னெடுத்தனர். கடற்புலிகளின் படகுகளில் 1200 வரையிலான தமிழீழ விடுதலைப் புலிகளின் போராளிகள் தாளையடி முகாம் மீதிருந்து வரும் தாக்குதல்களையும் எதிர்நோக்கிச் செல்லும் சூழலிற்குத் தள்ளப்பட்டும் மேலும் குடாரப்புப் பகுதியில் தரையிறங்கும் குறிக்கோளுடன் சென்றனர்.
மேற்கோள்களும் மூலங்களும்
பகுப்பு:தமிழீழ விடுதலைப் புலிகளின் தாக்குதல்கள் பகுப்பு:மூன்றாம் ஈழப்போர்
கக்கட்டாறு
கக்கட்டாறு (Kakkattar) தென்னிந்தியாவின் மூன்றாவது நீளமான ஆறான பம்பை ஆற்றின் துணை ஆறாகும். இந்த ஆறு கேரள மாநிலத்தில் பாய்கிறது. மிக அழகான ஆறாக இது கருதப்படுகிறது. மூழியாறு, கக்காடு, மணியாறு ஆகிய இடங்களில் உள்ள மின்நிலையங்களில் மின்னாக்கம் செய்யப்பட்டபின் வெளியேற்றப்படும் நீர் கக்காட்டாறு வழியாகச் செல்கிறது. சுற்றுலா மேம்பாட்டிற்காக கக்கட்டாறில் சிறிய இலகுரக படகு சேவை தொடங்கப்பட்டுள்ளது.
மேற்கோள்கள்
பகுப்பு:கேரள ஆறுகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பரத்வாஜ்
பரத்வாஜ் தமிழ் திரைப்படத்துறையில் உள்ள முன்னணி இசையமைப்பாளர்களில் ஒருவராவார். இவர் தமிழ், தெலுங்கு, கன்னடம், மலையாளம் ஆகிய மொழிகளில் ஐம்பதுக்கும் மேற்பட்ட திரைப்படங்களுக்கு இசையமைத்திருக்கிருக்கிறார். 2008-ம் ஆண்டில் தமிழக அரசின் கலைமாமணி விருதைப் பெற்றார். இவர் தனது 17 ஆவது வயதிலேயே தூர்தர்ஷன் மற்றும் அனைத்திந்திய வானொலி நிலையத்தின் பல நிகழ்ச்சிகளுக்கு இசையமைத்தவர்.
வாழ்க்கை வரலாறு
திருநெல்வேலி மாவட்டத்தில் உள்ள ராவணசமுத்திரத்தில் பிறந்த இவர் தனது பள்ளிப் படிப்பையும் கல்லூரி படிப்பையும் தில்லியில் பயின்றார். இவரது தந்தை ஒரு அரசு அதிகாரி ஆவார். இந்துஸ்தானி இசை, கருநாடக இசை, மற்றும் மேற்கத்திய இசைகளை இவர் முறைப்படி தில்லியில் கற்றவர். பரத்வாஜ் இசையமைக்க வரும் முன்பாகவே அவர் சி.ஏ எனப்படும் பட்டயக் கணக்கறிஞர் தகுதி பெற்றிருந்தார் என்பது குறிப்பிடத்தக்கது.
இசையமைத்த திரைப்படங்கள்
காதல் மன்னன் திரைப்படத்தில் அறிமுகமான பரத்வாஜ் இதுவரை ஐம்பதுக்கும் மேற்பட்ட திரைப்படங்களுக்கு இசையமைத்திருக்கிறார். அஜித் குமார் நடிப்பில் வெளிவந்த அட்டகாசம் இவரது 25-வது திரைப்படமாகவும் இயக்குனர் சரணின் இயக்கத்தில் வெளிவந்த அசல் திரைப்படம் இவரது 50-வது திரைப்படமாகவும் அமைந்தது.
வெளி இணைப்புகள்
பகுப்பு:இந்திய இசை அமைப்பாளர்கள் பகுப்பு:கலைமாமணி விருது பெற்றவர்கள் பகுப்பு:வாழும் நபர்கள் பகுப்பு:1960 பிறப்புகள் பகுப்பு:இந்தியத் திரைப்பட இசையமைப்பாளர்கள் பகுப்பு:தென்னிந்திய பிலிம்பேர் விருதுகளை வென்றவர்கள்
விக்கிரவாண்டி அகஸ்தீஸ்வரர் கோயில்
விக்கிரவாண்டி அகஸ்தீஸ்வரர் கோயில் தமிழ்நாட்டில் விழுப்புரம் மாவட்டம், விக்கிரவாண்டி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அகஸ்தீஸ்வரர், தர்மசவர்த்தினி சன்னதிகளும், விநாயகர், முருகர், நவகிரகம், சண்டிகேஸ்வரர், துர்க்கை, தட்சிணாமூர்த்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாதா மாதம் பிரதோஷம் திருவிழாவாக நடைபெறுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிம்மக்குளம்
பகுப்பு:இந்து சமயம்
நோக்காய்வகம்
thumb|சுவிஸ் ஆல்ப்ஸ் மலைத்தொடரில் ஒரு மலை உச்சியில் உள்ள ஸ்பிங்க்ஸ் ஆய்வகம். ஆய்வகம் அமைந்திருக்கும் உயரம் 3,571 m நோக்காய்வகம் என்பது தரை அல்லது வான நிகழ்வுகளை அவதானிக்க பயன்படும் இடம். வானியல், வானிலை, புவி இயற்பியல், கடல்சார் மற்றும் எரிமலை ஆகிய துறைகளுக்கு ஆய்வகங்கள் கட்டப்பட்டுள்ளன. வரலாற்றில் ஒரு சில கருவிகளைக் கொண்டு விண்மீண்களுக்கு இடையேயான தூரத்தை அளப்பது அல்லது ஸ்டோன் ஹெஞ்ச் (வானியல் நிகழ்வுகளில் சில சீரமைப்புகளைக் கொண்டவை) போன்ற எளிமையான நோக்காய்வகங்களும் இருந்துள்ளது.
விண் நோக்காய்வகங்கள்
விண் காணகங்கள் முக்கியமாக நான்கு பிரிவுகளாகப் பிரிக்கப்பட்டுள்ளன: விண்வெளி அடிப்படையில், வான்வழி, தரை அடிப்படையில் மற்றும் நிலத்தடி அடிப்படையில்.
தரை அடிப்படையிலான நோக்காய்வங்கள்
பூமியின் மேற்பரப்பில் அமைந்துள்ள தரை அடிப்படையிலான ஆய்வகங்கள், வானொலியில் அவதானிப்புகள் மற்றும் மின்காந்த நிறமாலையின் புலப்படும் ஒளி பகுதிகள் பயன்படுத்தப்படுகின்றன. பெரும்பாலான ஆப்டிகல் தொலைநோக்கிகள் ஒரு குவிமாடம் அல்லது ஒத்த கட்டமைப்பிற்குள் வைக்கப்பட்டுள்ளன, உறுப்புகளிலிருந்து நுட்பமான கருவிகளைப் பாதுகாக்க. தொலைநோக்கி குவிமாடங்கள் கூரையில் ஒரு பிளவு அல்லது பிற திறப்புகளைக் கொண்டுள்ளன, அவை அவதானிக்கும் போது திறக்கப்படலாம், தொலைநோக்கி பயன்பாட்டில் இல்லாதபோது மூடப்படும். பெரும்பாலான சந்தர்ப்பங்களில், தொலைநோக்கி குவிமாடத்தின் முழு மேல் பகுதியையும் சுழற்றி, கருவி இரவு வானத்தின் வெவ்வேறு பிரிவுகளைக் கவனிக்க அனுமதிக்கிறது. ரேடியோ தொலைநோக்கிகள் பொதுவாக குவிமாடங்களைக் கொண்டிருக்கவில்லை. இடது|thumb| பூமியின் சுற்றுப்பாதையில் உள்ள [[ஹபிள் விண்வெளித் தொலைநோக்கி|ஹப்பிள் விண்வெளி தொலைநோக்கி ]]
விண்வெளி அடிப்படையிலான ஆய்வகங்கள்
விண்வெளி அடிப்படையிலான நோக்ககங்கள் என்பது விண்வெளியில் பூமியைச் சுற்றி வரும் தொலைநோக்கிகள் அல்லது பிற கருவிகள். பூமியின் வளிமண்டலத்தில் ஊடுருவ முடியாத மின்காந்த நிறமாலையின் அலைநீளங்களில் வானியல் பொருள்களைக் கண்காணிக்க விண்வெளி தொலைநோக்கிகள் பயன்படுத்தப்படலாம். இது போன்று நிலத்தடி தொலைநோக்கிகளைப் பயன்படுத்தி அவதானிக்க முடியாது. பூமியின் வளிமண்டலம் புற ஊதாக்கதிர்கள் கதிர்வீச்சு, எக்ஸ் கதிர்கள், மற்றும் காமா கதிர்களை பூமிக்குள் புக விடுவதில்லை. மேலம் அகச்சிவப்பு கூட முழுமையாக புக முடியவதில்லை. இதனால் இது போன்ற கதிர்களின் ஆராய்ச்சிக்கு விண்வெளி அடிப்படையிலான ஆய்வகங்கள் தேவைப்படுகின்றன. விண்வெளி அடிப்படையிலான தொலைநோக்கிகளின் மற்றொரு நன்மை என்னவென்றால், அவை பூமியின் வளிமண்டலத்திற்கு மேலே இருப்பதால், அவற்றின் படங்கள் வளிமண்டல கொந்தளிப்பின் விளைவுகளிலிருந்து விடுபடுகின்றன. விளிமண்டல கொந்தளிப்புகள் தரை அடிப்படையிலான அவதானிப்புகளை பாதிக்கின்றன. இதன் விளைவாக, ஹப்பிள் விண்வெளி தொலைநோக்கி போன்ற விண்வெளி தொலைநோக்கிகளின் கோணத் தீர்மானம் பெரும்பாலும் இதேபோன்ற துளை கொண்ட தரை அடிப்படையிலான தொலைநோக்கியை விட மிகச் சிறியது. இருப்பினும், இந்த நன்மைகள் அனைத்தும் ஒரு விலையுடன் வருகின்றன. தரை அடிப்படையிலான தொலைநோக்கிகளைக் காட்டிலும் விண்வெளி தொலைநோக்கிகள் உருவாக்க மிகவும் விலை உயர்ந்தவை. அவற்றின் இருப்பிடம் காரணமாக, விண்வெளி தொலைநோக்கிகள் பராமரிக்க மிகவும் கடினம். ஹப்பிள் விண்வெளி தொலைநோக்கி விண்வெளி விண்கலத்தால் சேவை செய்யப்பட்டது. பல விண்வெளி தொலைநோக்கிகள் சேவை செய்ய முடியாது. இடது|thumb| [[அகச்சிவப்பு வானியலுக்கான அடுக்கு மண்டல ஆய்வுக்கூடம்|சோஃபியா என்று நோக்கு கருவி பொருத்தப்பட்ட போயிங் விமானம் ]]
எரிமலை ஆய்வகங்கள்
எரிமலை நோக்ககம் என்பது எரிமலையை ஆராய்சி மற்றும் கண்காணிப்பு செய்யும் இடமாகும். ஹவாய் எரிமலை ஆய்வகம் மற்றும் வெசுவியஸ் ஆய்வகம் ஆகியவை மிகவும் பிரபலமானவை. நடமாடும் எரிமலை ஆய்வகங்கள் யு.எஸ்.ஜி.எஸ் வி.டி.ஏ.பி (எரிமலை பேரழிவு உதவி திட்டம்) உடன் உள்ளன. அவை தேவைக்கேற்ப பயன்படுத்தப்படுகின்றன.
வெளி இணைப்புகள்
பகுப்பு:அறிவியல் நிறுவனங்கள்
வெத்தியார் வெட்டு மாரியம்மன் கோயில்
வெத்தியார் வெட்டு மாரியம்மன் கோயில் தமிழ்நாட்டில் அரியலூர் மாவட்டம், வெத்தியார் வெட்டு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
காங்கோ தமிழ்ச் சங்கம்
காங்கோ தமிழ்ச் சங்கம் (Congo Tamil Association), முன்னர் காங்கோ தமிழ் இளைஞர் பண்பாட்டு மன்றம் (ட்ய்ய்க்கா க்கொஙொ) என்றழைக்கப்பட்டது) என்பது காங்கோ வாழ் தமிழர்களால் நடத்தப்படும் ஒரு தமிழ்ச்சங்கம் ஆகும். இது காங்கோ மக்களாட்சிக் குடியரசு தலைநகர் கின்சாசா பெருநகரில் வசிக்கும் காங்கோ தமிழர்கள் ஒன்று சேர்ந்து நடத்தும் தமிழ்ச்சங்கமாகும். 2011 ஆகத்து இந்திய விடுதலை நாள் கொண்டாட்டத்தோடு ஆரம்பிக்கப்பட்ட இந்த சங்கமானது எண்ணற்ற விழாக்கள், கொண்ட்டாட்டங்கள், இலக்கிய விழாக்கள், தமிழ் முப்பெரும் விழாக்கள், புத்தக வெளியீட்டு விழாக்கள் போன்றவற்றை நடத்தி வருகிறது. காங்கோ - கின்சாசா வாழ் தமிழ் மக்களை ஒருங்கிணைக்கும் பாலமாக இந்தசங்கம் செயற்படுகிறது. அதோடு தமிழ் மொழி, பண்பாடு இவற்றை அடுத்த தலைமுறையினருக்கு கொண்டு செல்லும் விதமாக கின்சாசா வாழ் தமிழர்களின் குழந்தைகளுக்கென்று ஞாயிறு தோறும் காங்கோ தமிழ்ப்பள்ளி செயற்பட்டு வருகிறது. இங்குள்ள தமிழர்களின் எழுத்தாற்றல் மற்றும் வாசிக்கும் ஆர்வத்தை தூண்டும் விதமாக காங்கோ தமிழ்ச்சாரல் என்ற மாத இதழ் மின்னிதழ் வடிவிலும் அச்சு வடிவிலும் வெளியிடப்பட்டது. தற்போது இவ்விதழ் ஒரிசா பாலு அவர்களின் ஆலோசனையின் படி ஆப்பிரிக்கத் தமிழ்ச்சாரல் என்ற மாத இதழாக ஆப்பிரிக்காவில் வாழும் தமிழ் எழுத்தாளர்களுடய பங்களிப்புகளுடன் மின்னிதழாக மட்டும் வெளிவருகிறது.
காங்கோ தமிழ்ப்பள்ளி
காங்கோ தமிழ்ச் சங்கத்தின் உறுப்பினர்களின் குழந்தைகளுக்கு தாய் மொழியாம் தமிழ் மொழியை எழுதவும் படிக்கவும் பேசவும் சொல்லித்தரும் பள்ளியாக காங்கோ தமிழ்ப் பள்ளி இயங்குகிறது. இது 2013 ஆம் ஆண்டு முதல் ஞாயிறு தோறும் EIS பள்ளி வளாகத்தில் இயங்கி வருகிறது.
வெளி இணைப்புகள்
பகுப்பு:ஆப்பிரிக்காவில் தமிழர் பகுப்பு:தமிழர் அமைப்புகள் பகுப்பு:காங்கோ மக்களாட்சிக் குடியரசு
இடாய்ச்சு அருங்காட்சியகம்
இடாய்ச்சு அருங்காட்சியகம் அல்லது செர்மன் அருங்காட்சியகம் செர்மன் நாட்டின் மியூனிக் நகரில் உள்ள ஒரு அறிவியல் தொழில்நுட்ப அருங்காட்சியகம். இதுவே உலகின் மிகப்பெரிய அறியவல் நுட்பக் காட்சியகமாகும். இங்கு 50 துறைகளில் 28, 000 பொருட்கள் காட்சிப் படுத்தப்பட்டுள்ளன. ஆண்டுதோறும் 15 இலட்சம் பேர் இந்த அருங்காட்சியகத்தைப் பார்வையிடுகின்றனர். இது 1903-ஆம் சூன்த் திங்கள் 28-ஆம் நாள் செருமானியப் பொறியாளர் கழகத்தால் தொடங்கப்பட்டது. மியூனிக் நகரின் மிகப்பெரிய அருங்காட்சியகம் இதுவே.
மேற்கோள்கள்
பகுப்பு:செருமனி அருங்காட்சியகங்கள்
பி. எம். எல் கல்யாணசுந்தரம்
'''பி. எம். எல் கல்யாணசுந்தரம்' (P.M.L. Kalyanasundaram'') என்பவர் இந்திய அரசியல்வாதி ஆவார். இவர் புதுச்சேரி கருவாடிக்குப்பம் பகுதியினைச் சார்ந்தவர். இவர் புதுச்சேரி சட்டப்பேரவைத் தேர்தல் 2021இல் காலாப்பட்டு சட்டமன்றத் தொகுதியிலிருந்து புதுச்சேரி சட்டமன்றத்திற்குப் பாரதிய ஜனதா கட்சி உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:புதுச்சேரி அரசியல்வாதிகள் பகுப்பு:புதுச்சேரி சட்டமன்ற உறுப்பினர்கள்
குருக்கத்தி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாச்சேரி ஊராட்சி
பாச்சேரி ஊராட்சி (Pacherry Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள கல்வராயன் மலை வட்டாரத்தில் அமைந்துள்ளது. இந்த ஊராட்சி, சங்கராபுரம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2177 ஆகும். இவர்களில் பெண்கள் 1092 பேரும் ஆண்கள் 1085 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேவ காந்த பருவா
தேவ காந்த பருவா (Dev Kant Barooah - D K Barooah) (22 பிப்ரவரி 1914 – 28 சனவரி 1996), இந்தியாவின் அசாம் மாநிலத்தைச் சேர்ந்த இவர், நெருக்கடி நிலையின் போது இந்திய தேசிய காங்கிரசு கட்சியின் தேசியத் தலைவராக (1975–77)  இருந்தவர். 1974-ஆண்டுகளில் இந்தியாவின் பிரதமராக இருந்த இந்திராகாந்தியைப் புகழ்பாடும் விதமாக, '''இந்தியாவே இந்திரா. இந்திராவே இந்தியா' (India is Indira. Indira is India.'') என்ற முழக்கத்தை முதலில் முழங்கியவர். 1977-இல் 6வது மக்களவைக்கு நௌகாங் மக்களவைத் தொகுதியிலிருந்து, இந்திய நாடாளுமன்ற மக்களவைக்குத் தேர்ந்தெடுக்கப்பட்டவர்.
1 பிப்ரவரி 1971 முதல் 4 பிப்ரவரி 1973 முடிய பிகார் மாநிலத்தின் ஆளுநராகச் செயல்பட்டவர்.